Александр Самохвалов шулай уҡ театр рәссамы булараҡ та уңышлы сығыш яһай. 30-сы йылдар уртаһынан А. Н. Островскийҙың «Бесприданница» (режиссёры С. А. Морщихин, 1935 йыл, ГБДТ, Ленинград), А. Н. Островскийҙың «Ҡыҙыу йөрәк», Э. Скрибтың «Стакан воды» (икеһе лә 1943, Пушкин исемендәге академия драма театры) һәм башҡа спектаклдәрҙе биҙәй. Самохвалов һуғыш башланғандан һуң А. С. Пушкин исемендәге Академия драма театры менән Новосибирскиға эвакуациялана, унда «Свадьба Кречинского», «Платон Кречет», «Маскарад», шулай уҡ Мәскәү оперетта театры өсөн бер нисә спектаклде биҙәй.